Ebubekir Pamukçu
Ebubekir Pamukçu yew nuştekar u siyasetkarê şarê Zazayan bi. 2.4.1946 de dewa Çermugi, Buderan de ameyo riyê dınya. Wendışê mektebê verêni dewa xo de qedêna u dıma kewt imtehanê mektebê malımiye u qezenc kerd. Mektebê malımiye Erğeni de wend u uca qedêna. Uca malımiye gırewte, labelê cayanê binan de malımiye kerde, zey Dêrsım u Pulur de.

Heyatê ey  
Serra 1968ıne de Estenbol, Şile de zeweciya. Cı rê çehar teney domanê/qıcê xo biy. Bedêna Estamol de universıteo berz qedêna u tayê cayan de malımiye kerde. Serra 1970ıne de kıtabê ey Kurtuluş Savaşı neşr bi. Serra 1976ıne de Estamol de çapxaney (metbeay) kıtab-vetışi herina. Tıya de pêseroka Piya vete. Ena pêseroke de xeylê şıirê dewa (qewğa) xo zi estê.

Serrê dewrımi 
Cuntay eskerê dewrê Kenan Evreni de malımiye ra erziya. O wext ey xeylê heqaret u işkence diyo. Peyniye de mecbur mend u welat terk kerd. Serra 1983ıne de ame İswec de mend. İswec de zi pasif nêvınderd. Dewa Zazaistani rê, zıwan, kultur u tarixê Zazayan sero kar kerd. Seba zıwan, kultur u tarixê Zazayan serra 1985ıne de pêseroka Ayrey vete. 

Serranê 1985-1987 miyan de 14 amarê Ayrey u serranê 1988-1992 miyan de zi anci 14 amarê Piya veti. Labelê serra 1991ıne de 18ê aşma/menga Temmuze de Stockholm de nêweşiya qanseri ra çımê xo nay werê u resa heqiya xo.

Kıtabi 
 Ozanlar ve Yazarlar (antolociye) 
 Kurtuluş savaşı (şıiri) 
 Mezarlığı Unutmak (şıiri) 
 Kediyi Niçin Öldürdüm (kıtabê domanan) 
 Kızıl Saçlı Kız (kıtabê domanan) 
 Kolumdaki Sancı (kıtabê domanan) 
 Aşiyan (Biyografiya Tevfik Fikreti) 
 Zazaca-Türkçe Sözlük (nêveciyo)
 Dersim Zaza Ayaklanmasının Tarihsel Kökenleri (Ey ra dıme İswec de veciyo)

Bıvênên 
 Ayre
 Piya
 Ebubekir Pamukçu (be Almanki)

Çımey 

 Zaza Forum ra Ferhat Pak 

Ebubekir Pamukçu
Merdumê ke 1946 de biyê
Merdumê ke 1991 de merdê
Şarê Çêrmugi
Merdumê merdey
Merdumê ke Stockholm de merdê
Nuştekarê Zazayan
Merdumê ke qanser ra merdê
Şarê Diyarbekıri
Şairê Zazay
Zıwanşınasi
Siyasetkarê Zazay
Estanıkwanê Zazay
Filozofê Zazay
Filozofê mısılmani
Camêrd
Siyasetkari
Zazay